
Pirkimo sąlygų Priedas Nr. 2
VIEŠOJO DARBŲ PIRKIMO-PARDAVIMO SUTARTIS (FIKSUOTOS KAINOS)

ELEKTROS KABELIO KEITIMAS (ELEKTROS SKYDINĖ NR. 7) NR. 11583


[Tiekėjo pavadinimas] (toliau - Rangovas), atstovaujamas (-a) _______________, veikiančio (-čios) pagal _______________, 
	ir
VšĮ Respublikinė Vilniaus universitetinė ligoninė (toliau - Užsakovas), atstovaujamas (-a) _______________, veikiančio (-čios) pagal _______________, 
toliau Rangovas ir Užsakovas kiekvienas atskirai gali būti vadinami „Šalimi“, o abu kartu – „Šalimis“, sudarė šią sutartį (toliau – Sutartis), vadovaujantis skelbiamos apklausos būdu atlikto viešojo pirkimo “Elektros kabelio keitimas (Elektros skydinė Nr. 7) Nr. 11583“, CVP IS pirkimo Nr. 9481646 sąlygomis ir susitarė dėl toliau išvardytų sąlygų.

1. SUTARTIES OBJEKTAS
1.1. Šia Sutartimi Rangovas įsipareigoja ne vėliau kaip per Sutartyje nustatytą darbų atlikimo terminą tinkamai atlikti Sutarties priede nurodytus darbus (toliau kartu - Darbai), laikydamasis galiojančiuose Lietuvos Respublikos teisės aktuose nustatytų reikalavimų.
1.2. Užsakovas pagal šią Sutartį įsipareigoja sudaryti Rangovui būtinas sąlygas Darbams atlikti, priimti atliktus Darbus ir už juos sumokėti Sutartyje nurodytą kainą Sutartyje numatytomis sąlygomis ir tvarka.
1.3. Sutarties Šalys įsipareigoja laikytis aplinkosauginių reikalavimų (Užsakovas savarankiškai nustato aplinkos apsaugos kriterijus, kurie yra susiję su pirkimo nuostatomis) :
1.3.1. mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija Pirkėjui turi būti pateikta tik elektroniniu formatu, o dokumentacija, kuri turi būti pasirašoma, turi būti pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1- 508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“.
1.3.2. Rangovas įsipareigoja pristatyti prekes ir darbams reikalingą įrangą ne piko valandomis (piko valandos pirmadieniais – penktadieniais nuo 8:00 iki 10:00 val., nuo 12:00 iki 14:00 val., nuo 16:00 iki 18:00 val.).
1.4. Užsakovas turi teisę prašyti Rangovo pateikti informaciją ir/ar dokumentus, kurie įrodytų Užsakovo aplinkosaugos reikalavimų laikymąsi.	
2. DARBŲ ATLIKIMO TERMINAI
[bookmark: _Hlk40948313][bookmark: _Hlk51739293]2.1. Darbų atlikimo terminas – 2 mėn. nuo Sutarties įsigaliojimo dienos. Užsakovas įsipareigoja perduoti Rangovui, o Rangovas įsipareigoja priimti statybvietę ne vėliau kaip per 5 darbo dienas nuo sutarties įsigaliojimo dienos. Rangovo atsisakymas priimti statybvietę šiame punkte nustatytu terminu laikomas esminiu Sutarties pažeidimu.
2.2. Darbų atlikimo terminas gali būti sustabdomas šiais atvejais:
2.2.1. Sutarties įgyvendinimo metu Rangovo siūlymu ar Užsakovo iniciatyva nusprendžiama keisti ar tikslinti Darbų techninę specifikaciją. Tokie pakeitimai galimi tik išimtiniais atvejais, kurių nebuvo galima numatyti iki Sutarties pasirašymo: netikslumai Darbų techninėje specifikacijoje, būtinybė tikslinti Darbų techninę specifikaciją siekiant racionalesnio ir / ar ekonomiškesnio Darbų rezultato, ar būtina įsigyti papildomus Darbus, kurie būtini Sutarčiai užbaigti.
2.2.2. Darbų vykdymo termino sustabdymo tvarka:
2.2.2.1. Jei Darbų vykdymo termino sustabdymą inicijuoja Rangovas, jis nedelsdamas informuoja Užsakovą apie aplinkybes, dėl kurių iškilo poreikis stabdyti Darbų vykdymo terminą, o Užsakovas per 3 (tris) darbo dienas šias aplinkybes įvertina ir priima sprendimą dėl Darbų (visų arba jų dalies) termino sustabdymo ir apie sprendimą dėl Darbų stabdymo informuoja Rangovą. Rangovas neturi teisės savavališkai, nesant Užsakovo sprendimo, sustabdyti Dalies arba visų Darbų. 
2.2.2.2. Jei Darbų vykdymas stabdomas Užsakovo iniciatyva, Užsakovas nedelsiant informuoja Rangovą apie aplinkybes, dėl kurių iškyla poreikis stabdyti terminus ir nurodo datą, nuo kurios Darbų vykdymas turi būti sustabdytas. Gavęs tokį pranešimą, Rangovas privalo nedelsdamas informuoti Užsakovą apie iki pranešimo gavimo dienos atliktus Darbus ir suderinti su Užsakovu technologiškai būtinus užbaigti Darbus ir Darbus, kuriuos būtina atlikti, kad jau atlikti Darbai nebūtų pažeisti išorinių veiksnių. Užsakovas, atsižvelgdamas į Rangovo pateiktą informaciją, turi teisę Rangovui suteikti papildomą terminą būtiniems Darbams atlikti. 
2.2.2.3. Jeigu Darbai buvo sustabdyti, tokiu atveju darbų vykdymo termino pabaiga nukeliama tam laikotarpiui, kurį truko Darbų sustabdymas.
2.2.2.4. Darbų vykdymo terminai privalo būti atnaujinti nedelsiant, kai išnyksta aplinkybės, dėl kurių terminai buvo sustabdyti. Darbų vykdymas privalo būti pradėtas ne vėliau kaip per 5 (penkias) darbo dienas nuo Užsakovo rašto apie Darbų vykdymo atnaujinimą gavimo dienos.
2.2.2.5. Bendras Darbų sustabdymo terminas negali būti ilgesnis nei 2 (du) mėnesiai per visą Sutarties vykdymo laikotarpį.
3. DARBŲ KAINA
3.1. Šiai Sutarčiai taikoma fiksuotos kainos kainodara, patvirtinta Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“ (toliau - Metodika).
3.2. Sutarties kaina įskaitant PVM, yra __________ EUR [suma žodžiais], iš kurios PVM suma yra __________ Eur. 
3.3. Sutarties 3.2. punkte nurodyta kaina apima:
3.3.1. visus Rangovui privalomus mokėti mokesčius ir visas su tinkamu darbų atlikimu susijusias išlaidas;
3.3.2. tuos darbus, kurie nors ir nebuvo tiesiogiai nustatyti pirkimo dokumentuose ir Sutartyje, bet yra būtini Sutarčiai įvykdyti, o Rangovas turėjo ir galėjo juos numatyti ir įvertinti dar iki pasiūlymų pateikimo termino pabaigos.
3.4. Užsakovas už visą Sutartyje numatytą pirkimo objektą sumoka Sutarties 3.2 punkte nurodytą kainą, jeigu faktinė pirkimo dokumentuose bei Sutartyje Užsakovo nurodytų darbų apimtis nesiskiria daugiau kaip 15 %, skaičiuojant nuo pradinės Sutarties vertės.
3.5. Jei reikia atsisakyti ir (ar) įsigyti daugiau kaip 15 %, skaičiuojant nuo pradinės Sutarties vertės, pirkimo dokumentuose ir Sutartyje nurodytų darbų apimties, visi darbai, viršijantys 15 % ribą, turi būti atsisakomi ir (ar) įsigyjami taikant kiekio (apimties) keitimo sąlygas, nurodytas Metodikos III  skirsnyje. Jeigu Sutartyje nėra nurodyti Rangovo siūlomi darbų įkainiai, kuriais remiantis galima apskaičiuoti, ar neviršijama minėta riba, juos nustatant turi būti vadovaujamasi Metodikos 28 punkte nustatytomis kainodaros taisyklėmis.
3.6. Darbų kaina nebus keičiama, išskyrus, kai Sutarties galiojimo laikotarpiu Lietuvos Respublikos teisės aktais pakeičiamas pridėtinės vertės mokestis (toliau – PVM). Pasikeitus PVM dydžiui, Šalys turi pasirašyti susitarimą dėl PVM tarifo nurodyto Sutarties priede atitinkamo pakeitimo.
4. DARBŲ PERDAVIMO IR APMOKĖJIMO UŽ DARBUS TVARKA
4.1. Rangovas, baigęs darbus, pateikia Užsakovui atliktų darbų aktą. Užsakovas privalo apžiūrėti priduodamus atliktus Darbus ir pasirašyti aktą (su pastabomis ar be jų) arba motyvuotai nuo to atsisakyti ne vėliau kaip per 5 (penkias) darbo dienas. Jeigu patikrinimo metu nustatoma, kad atliktų darbų apimtys neatitinka nurodytų Rangovo pateiktame akte arba Darbai atlikti su trūkumais, Rangovas privalo ištaisyti nustatytus trūkumus ir iš naujo teikti Užsakovui suderinimui atliktų darbų aktą. PVM sąskaita faktūra už tinkamai atliktus darbus pateikiama abiejų Šalių pasirašyto atliktų darbų akto pagrindu. 
4.2. Nustatytus pagrįstus defektus Rangovas privalo ištaisyti ne vėliau kaip per Užsakovo nurodytą technologiškai reikalingą, protingą terminą. 
4.3. Statybvietės ar jos dalies, elektros kabelio ar jo dalies sugadinimo, išskyrus dėl force majeure aplinkybių, laikomų stichinėmis nelaimėmis, rizika iki jos perdavimo Užsakovui tenka Rangovui iki darbų perdavimo-priėmimo akto abiejų šalių pasirašymo dienos.
4.4. Rangovas kartu su darbų perdavimo-priėmimo aktu pateikia Užsakovui visą būtiną vykdomąją dokumentaciją.
4.5.	Dalinis darbų priėmimas-perdavimas nenumatomas.
4.6. Jei Užsakovas pastebi jau priimtų darbų pagrįstus trūkumus, kurių jis nepastebėjo priimdamas darbus, Užsakovas privalo pranešti apie trūkumus Rangovui per 15 (penkiolika) kalendorinių dienų po jų pastebėjimo. Pranešus apie trūkumus, Rangovas privalo ištaisyti juos per Užsakovo nurodytą technologiškai reikalingą, protingą terminą. Jeigu Rangovas per nurodytą protingą terminą nepašalina atliktų Darbų trūkumų, apie kuriuos jį informavo Užsakovas, tai Rangovas privalo atlyginti Užsakovui tiesioginius nuostolius, kuriuos šis patirs dėl to, kad Užsakovas šiuos trūkumus pašalins savo iniciatyva, pasitelkdamas trečiuosius asmenis.
4.7. Užsakovas apmoka Rangovui už atliktus darbus ne vėliau kaip per 30 kalendorinių dienų nuo Sutarties 4.9 punkte nurodytu būdu pateiktos sąskaitos faktūros, išrašytos Šalių pasirašyto darbų perdavimo-priėmimo akto pagrindu, gavimo dienos. Rangovo pateiktoje sąskaitoje-faktūroje turi būti nurodomas Sutarties numeris ir darbų perdavimo-priėmimo akto data ir numeris.
4.8. Mokėjimai dalimis, t. y. už atliktą darbų dalį netaikomi.
4.9. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Paslaugų teikėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis. Paslauga yra apmokama Lietuvos Respublikos finansų ministro nustatyta tvarka. 
4.10. Užsakovas visas mokėtinas sumas moka pavedimu į Sutartyje nurodytą Rangovo banko sąskaitą.
4.11. Užsakovas numato tiesioginio atsiskaitymo su subrangovais galimybę, vadovaujantis šiame punkte nustatyta tvarka. Užsakovas ne vėliau kaip per 3 darbo dienas nuo šios Sutarties 8.1 punkte nurodytos informacijos gavimo raštu informuoja subrangovus apie tiesioginio atsiskaitymo galimybę, o subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo subrangovo, kurioje aprašoma tiesioginio atsiskaitymo su subrangovu tvarka, kurioje numatoma teisė Rangovui prieštarauti nepagrįstiems mokėjimams subrangovui.
5. SUBRANGA
5.1. Rangovas, vykdydamas sutartinius įsipareigojimus, turi teisę pasitelkti subrangovus LR Viešųjų pirkimų įstatymo 88 straipsnio nustatyta tvarka. Už subrangovų, jeigu jie Pirkime nustatytais pagrindais yra pasitelkiami, atliktą Darbą, jo kokybę ir/ar padarytą žalą atsako Rangovas.
5.2. Subrangovai, kurie pasitelkiami vadovaujantis viešojo konkurso, kurio pagrindu yra sudaryta Sutartis, sąlygomis: nurodyti subrangovus, jeigu tokie yra.
5.3. Jei Rangovas pageidauja pasitelkti subrangovus po Sutarties pasirašymo, jis teikia rašytinį prašymą Užsakovui, nurodydamas pasitelkiamus subrangovus, pagrindžia subrangovų pasitelkimo poreikį, jų pašalinimo pagrindų nebuvimą, taip pat pateikia dokumentus pagrindžiančius subrangovų atitiktį keliamiems kvalifikaciniams reikalavimams (jei taikoma). Užsakovas prašymą tenkina arba pateikia argumentuotą atsisakymą prašymą tenkinti per 3 dienas nuo prašymo pateikimo.
5.4. Subrangovų keitimo tvarka: Subrangovai gali būti keičiami Rangovo prašymu subrangovui bankrutavus, atsisakius vykdyti sutartinius įsipareigojimus ar dėl kitų svarbių priežasčių. Subrangovai, kurių pajėgumais Rangovas remiasi dėl jų atitikimo nustatytiems kvalifikacijos reikalavimams, gali būti keičiami kitais tik tuo atveju, jei nauji subrangovai atitinka ne mažesnius kvalifikacijos reikalavimus nei buvo taikomi ankstesniems. Rangovas prašymą dėl Sutartyje nurodyto subrangovo keitimo kitu subrangovu Užsakovui pateikia raštu, nurodydamas keitimo priežastis. Kartu su prašymu Rangovas turi pateikti ir subrangovo raštą, kuriame subrangovas nurodo priežastį dėl kurios atsisako/nebegali vykdyti savo sutartinių įsipareigojimų. Subrangovo pakeitimas kitu subrangovu įforminamas pasirašant papildomą Šalių susitarimą prie Sutarties.
6. SUSIRAŠINĖJIMAS
6.1. Užsakovo ir Rangovo vienas kitam siunčiami pranešimai turi būti raštiški. Siunčiami pranešimai turi būti siunčiami elektroniniu paštu arba įteikiami asmeniškai Sutartyje Šalių nurodytais adresais. Jei adresatas raštu praneša kitą adresą, tai dokumentai privalo būti pristatomi naujuoju adresu.
6.2. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turi nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.
7.  UŽSAKOVO TEISĖS IR PAREIGOS	
7.1.	Užsakovas bendradarbiauja su Rangovu ir suteikia jam visą informaciją, kurios pastarasis pagrįstai prašo, kad galėtų vykdyti Sutartį.
7.2.	Užsakovas turi teisę duoti nurodymus ar instrukcijas, siekdama užtikrinti tinkamą Darbų atlikimą.
7.3.	Nustatęs trūkumus, dėl kurių Darbų rezultato neįmanoma naudoti pagal šioje Sutartyje numatytą paskirtį ar jei Rangovas Užsakovo nurodomų trūkumų per nustatytą terminą nepašalina, Užsakovas turi teisę atsisakyti priimti Darbų rezultatą ir taikyti Sutartyje numatytą atsakomybę bei reikalauti atlyginti nuostolius.
7.4.	Užsakovas privalo Sutartyje nustatytomis sąlygomis ir tvarka laiku apmokėti Rangovo pateiktas sąskaitas.
8. RANGOVO TEISĖS IR PAREIGOS	
8.1. Rangovas įsipareigoja laikytis visų galiojančių įstatymų ir kitų teisės aktų nuostatų ir užtikrina, kad Rangovo darbuotojai jų laikytųsi. Rangovas garantuoja Užsakovui nuostolių atlyginimą, jei Rangovas ar jo darbuotojai nesilaikytų minėtųjų įstatymų ir kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.
8.2. Rangovas turi vykdyti teisėtus Užsakovo nurodymus. Jei Rangovas mano, kad Užsakovo nurodymai viršija Sutarties reikalavimus, jis apie tai praneša Užsakovui ne vėliau kaip per 2 (dvi) kalendorines dienas nuo tokio nurodymo gavimo dienos. 
8.3. Rangovas visus dokumentus ir informaciją, gautą pagal Sutartį, laiko konfidencialia ir be išankstinio raštiško Užsakovo leidimo neskelbia ir neatskleidžia jokių Sutarties nuostatų, išskyrus atvejus, kai tai būtina vykdant Sutartį. Jei nesutariama, ar būtina skelbti ar atskleisti kokias nors Sutarties nuostatas, galutinį sprendimą priima Užsakovas.
8.4. Kai Rangovas nevykdo ar netinkamai vykdo savo sutartines prievoles, jis turi, Užsakovui pareikalavus, savo sąskaita ištaisyti bet kokius trūkumus, susijusius su darbų atlikimu.
8.5. Rangovas įsipareigoja užtikrinti ir atsakyti už darbų saugą ir priešgaisrinį saugumą darbų atlikimo metu.
8.6. Rangovas įsipareigoja kokybiškai atlikti darbus ir suteikti ne mažiau kaip 5 (penkių) metų garantiją, skaičiuojant nuo atliktų darbų priėmimo akto pasirašymo dienos, jeigu teisės aktuose nenustatyta kitaip. 
8.7. Garantinio laikotarpio metu nustatyti darbų defektai fiksuojami atskiru šalių surašytu aktu. Šiame akte nurodomas terminas, per kurį Rangovas įsipareigoja nemokamai ištaisyti garantiniu laikotarpiu atsiradusį defektą, jo ištaisymo būdą bei tvarką. Jei Rangovas pranešime nurodytu laiku neatvyksta apžiūrėti statybos darbų defektų bei nepasirašo akto, jį vienašališkai pasirašo Užsakovas.
8.8. Garantinis terminas yra suteikiamas bei apima visus darbus, jiems panaudotas medžiagas, įrangą bei priemones, o taip pat visas jų sudėtines dalis. Darbų garantinio termino trukmė turi būti nurodyta darbų perdavimo-priėmimo akte.
8.9. Jeigu Rangovas nepašalina garantiniu laikotarpiu nustatytų darbų trūkumų šios Sutarties nustatyta tvarka, Užsakovas savo pasirinkimu gali Rangovo sąskaita pats pašalinti trūkumus arba pasamdyti trečiuosius asmenis trūkumams pašalinti. Jei Užsakovas šalina garantinio laikotarpio trūkumus savo ar trečiųjų asmenų sąskaita, Rangovas privalo atlyginti visus Užsakovo patirtus su trūkumų šalinimu susijusius nuostolius. 
8.10. Garantinio laikotarpio metu atsiradus darbų defektams, garantinis laikotarpis tai darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Po visiško defektų pašalinimo garantinis terminas yra pratęsiamas tam laikotarpiui, kuriam buvo sustabdytas.
8.11. Rangovas privalo organizuoti darbus taip, kad nebūtų gadinamas jo ar kitų rangovų anksčiau atliktų darbų rezultatas, Užsakovo turtas, ar daromas nepagrįstai didelis (viršijantis numatytą techninėje ir sutartinėje dokumentacijoje) poveikis aplinkai; atlyginti nuostolius, jei atliekant darbus dėl Rangovo ar jo darbuotojų (Subrangovo darbuotojų) kaltės sugadinamas objekte esantis turtas ar anksčiau atliktų darbų rezultatas.
9. ŠALIŲ ATSAKOMYBĖ
9.1. Užsakovas, uždelsęs sumokėti Sutarties 4.7 punkte numatyta tvarka, įsipareigoja Rangovui pareikalavus mokėti Rangovui 0,04 % nuo neapmokėtos sąskaitos dydžio delspinigius, už kiekvieną uždelstą dieną.
9.2. Rangovas, uždelsęs atlikti darbus Sutartyje numatytais terminais, įsipareigoja mokėti Užsakovui 0,04 % nuo Sutarties vertės be PVM delspinigius už kiekvieną uždelstą dieną, bet ne mažiau kaip 30 Eur, jei apskaičiuota delspinigių suma yra mažesnė negu 30 Eur.
9.3. Sutarties įvykdymas užtikrinamas 10 % Sutarties vertės su PVM dydžio bauda (netaikoma tais atvejais, kuomet skaičiuojami delspinigiai pagal Sutarties 9.2.p.). Rangovui nevykdant arba netinkamai vykdant Sutartimi prisiimtus įsipareigojimus, Užsakovas įgyja teisę reikalauti, o Rangovas įsipareigoja sumokėti šiame Sutarties punkte nurodyto dydžio baudą.
9.4. Rangovas atlygina Užsakovui nuostolius, atsiradusius dėl Rangovo kaltės dėl netinkamo įsipareigojimų pagal Sutartį vykdymo ar nevykdymo.
9.5. Užsakovas baudas ir delspinigius be atskiro raštiško įspėjimo išskaičiuoja iš Rangovo mokėtinų sumų.	
10. SUTARTIES GALIOJIMAS, SUSTABDYMAS IR NUTRAUKIMAS
10.1. Sutartis įsigalioja, kai Sutartį pasirašo abi Sutarties Šalys ir galioja iki visiško Šalių įsipareigojimų įvykdymo.
10.2. Jei bet kuri Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
10.3. Sutartį galima nutraukti šiais atvejais:
10.3.1.  abiejų Šalių rašytiniu susitarimu. 
10.3.2.  Užsakovo sprendimu prieš 10 kalendorinių dienų raštu įspėjus Rangovą Viešųjų pirkimų įstatymo 90 straipsnio 1 dalyje nurodytais atvejais.
10.3.3. vienos Šalies sprendimu prieš 10 kalendorinių dienų raštu įspėjus kitą Šalį, jeigu ji nevykdo ar netinkamai vykdo savo įsipareigojimus ir tai yra esminis sutarties pažeidimas. Nustatydamos esminį sutarties pažeidimą Šalys privalo vadovautis sutarties sąlygomis bei Lietuvos Respublikos civilinio kodekso 6.217 str. nuostatomis. 
10.3.4. Užsakovas, įspėjęs Rangovą prieš 14 kalendorinių dienų, turi teisę nutraukti Sutartį, neatsisakydamas kitų savo teisių gynimo būdų, kai Rangovas yra likviduojamas, sustabdo ūkinę veiklą, jo atžvilgiu vykdomas bankroto procesas arba teisės aktų nustatyta tvarka susidaro analogiška ar panaši situacija, taip pat kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties vykdymui. Rangovas įsipareigoja nedelsiant, bet ne vėliau nei per 5 (penkias) darbo dienas raštu informuoti Užsakovą apie jo atžvilgiu pradėtas minėtas procedūras ir/arba jo organizacinės struktūros keitimą.
10.4. Esant nuo Šalių nepriklausančioms aplinkybėms dėl kurių negali būti vykdomi darbai, Užsakovas turi teisę reikalauti sustabdyti darbų vykdymą iki atitinkamų aplinkybių pasibaigimo. Jei darbų vykdymo sustabdymas trunka ilgiau, kaip 90 dienų, Rangovas turi teisę nutraukti Sutartį.
10.5. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
11. TAIKYTINA TEISĖ	
11.1. Šiai Sutarčiai taikoma ir ji aiškinama pagal Lietuvos Respublikos teisę.
12. GINČŲ SPRENDIMO TVARKA
12.1. Šalių tarpusavio prieštaravimai ir nesutarimai sprendžiami derybomis. Prieštaravimai ir nesutarimai, kurių nepavyksta išspręsti derybomis per 20 dienų terminą, sprendžiami Lietuvos Respublikos teisės aktų nustatyta tvarka Lietuvos Respublikos teismuose. 
13. KITOS NUOSTATOS
13.1. Sutarties sąlygos gali būti keičiamos tik vadovaujantis Viešųjų pirkimų įstatymo 89 straipsnio nuostatomis.
13.2. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jeigu šios aplinkybės nustatytos aiškiai ir nedviprasmiškai bei buvo pateiktos pirkimo sąlygose.
13.3. Rangovo paskirtas asmuo, atsakingas už Sutarties vykdymą yra [vardas, pavardė, pareigos]., tel. Nr. ____________, el. paštas.: _________________ 
13.4. Užsakovo paskirtas asmuo, atsakingas už Sutarties vykdymą yra [vardas, pavardė, pareigos]., tel. ____________, el. paštas.: _________________ 
13.5. Jeigu pirkimo vykdymo metu nebuvo tikrinama Rangovo kvalifikacija dėl teisės verstis atitinkama veikla arba buvo tikrinama ne visa apimtimi, Rangovas įsipareigoja Užsakovui, kad Sutartį vykdys tik tokią teisę turintys asmenys.
13.6. Sutarties šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija negali būti laikoma informacija, kuri privalomai turi būti skelbiama vadovaujantis Lietuvos Respublikos teisės aktais.
13.7. Sutartis sudaroma lietuvių kalba.
13.8. Sutartis Šalių pasirašoma kvalifikuotais elektroniniais parašais.	
14. SUTARTIES PRIEDAI
14.1. Priedas Nr.1 “Techninė specifikacija ir darbų kaina“.
	
15. ŠALIŲ JURIDINIAI ADRESAI, REKVIZITAI IR PARAŠAI

Adresas
Juridinio asmens kodas 
PVM mokėtojo kodas 
Tel.: 
El. p. 
Bankas 
A. s. 

